Makta

Makta er en norsk dramaserie som hadde premiere på NRK i oktober 2023. Serien er skapt av Johan Fasting, Silje Storstein og Kristin Grue og består av tolv episoder fordelt på to deler. Andre del av serien blir vist på NRK fra januar 2024. Serien er basert på virkelige hendelser, og følger maktkampen i Arbeiderpartiet på 70- og 80-tallet, og er i følge introen «basert på sannhet, løgn og dårlig hukommelse». Kathrine Thorborg Johansen og Jan Gunnar Røise spiller hovedrollene som Gro Harlem Brundtland og Reiulf Steen.

Under TV-seriefestivalen Cannesseries i april 2023 vant serien prisene for beste serie og beste musikk ved Kåre Vestrheim. Den ble tildelt hederlig omtale under Prix Europa i 2023 i klassen beste TV-fiksjon.

Produksjon 
Serieskaper Johan Fasting, som tidligere har skapt TV-serien Heimebane, har sammen med Kristin Grue og Silje Storstein skrevet manus for serien.

Produsenter for serien er Vilje Kathrine Hagen i Motlys og Camilla Brusdal i Novemberfilm.

I desember 2020 fikk produksjonsselskapet bak serien tildelt 10 millioner NOK i støtte av Norsk filminstitutt. Totalt har serien et budsjett på 130 millioner NOK.

Rolleliste

Referanser

Eksterne lenker 
 

Norske dramaserier
TV-produksjoner på NRK
Norske TV-serier fra 2020-årene